**2 тур 2016-2017г.**

**5 - 8 кластарөсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр **текст** тип атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул****1930 йылда ойошторолған.* ***Башҡортостан дәүләт ҡурсаулығының*** *майҙаны 70 мең гектарҙан ашыу.* ***Унда*** *һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Ҡурсаулыҡта эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы.***

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфөлә төрлө заводтар һәм фабрикалар күп.Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стиле – **матур әҙәбиәт стиле**:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш –* ***тиңдәш****, тиҫтер;*

*ҡолау –* ***йығыл****ыу, ауыу;*

*яратыу –* ***һөйөү****, ғашиҡ булыу;*

 *ваҡыт –* ***осор****,заман, дәүер;*

*матур –* ***гүзәл****, һылыу, сибәр;*

*сабый -* ***бәпес****, бәпәй.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара – силәгенә күрә ҡапҡасы;*

*душа нараспашку – асыҡ күңелле, эсендәге тышында;*

*глаза на мокром месте – илаҡ, илап бара торған кеше;*

*сыграть в ящик – вафат булыу;*

*кот наплакал – бик аҙ, тырнаҡ осондай;*

*бить баклуши – эт һуғарыу;*

*пристал как банный лист – теңкәгә тейҙе, һағыҙаҡ кеүек йәбеште;*

*водить за нос – төп башына ултыртыу;*

*выеденного яйца не стоит – һуҡыр тин дә тормай;*

*на душе кошки скребут – күңел тыныс түгел, йөрәк урынында түгел.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан –* ***бушҡа йөрөү****, борсаҡ сәсә -* ***маҡтана****, тирмәне шәп тарта –* ***ашауға шәп****, теш ҡайрау -* ***үсләшеү,*** *ҡойороҡ болғау -* ***ярамһаҡлан****ыу, мамай заманында –* ***борон, әллә ҡасан****, дөйә ҡойроғо ергә еткәс -* ***ҡыҙыл ҡар яуғас, оҙаҡ ваҡыт үткәс****.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо - бо-рон-ғо ( тһ-тһт-тһ),*

*арыҫлан - а-рыҫ-лан (һ-тһт-тһт) ,*

*етмеш – ет- меш (һт-тһт),*

*мөхәббәт –мө-хәб-бәт (тһ-тһт-тһт),*

*ҡурҡаҡ – ҡур- ҡаҡ (тһт-тһт),*

*алмашсы – ал-маш-сы (һт-тһт-тһ).*

1. ***Ҡара диңгеҙ*** *– ике тамырҙан яһалып, бер төшөнсә белдергән ҡушма һүҙ.*
2. ***Юлдаш, ҡурайсы һүҙҙәренә яһаусы ялғауҙар (-даш, -сы) ҡушылған.***
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* ***Яңғыҙлыҡ исемдәр күплектә тороп та берлек төшөнсәһен белдерә ала.Был осраҡтар халыҡ йырҙарында, шиғри әҫәрҙәрҙә йыш осрай.***
4. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр **төшөм** килештә килгәндәр.
5. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе **сифаттан** килгән.
6. *Фото, код, ток һүҙҙәрендәге О хәрефе* ***эйәлек һәм төшөм килеш*** *ялғауҙарында һаҡланмай****.***
7. Алмаштарҙың төркөмсәһен билдәләгеҙ: *Ай уға (****зат****) һәр (****билдәләү)****кис ошо (* ***күрһәтеү алмашы****) һүҙҙе ҡабатлаған…*
8. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый –* ***ҡушма ҡылымдар, бойороҡ һөйкәлеше, 2-се затта, берлектә,барлыҡта.***
9. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса хәбәр һөйләм.
10. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным ( төп к., эйә)*** *минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем*** *(****төп к., эй****ә) минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған* ***илкәйемдең (эйәлек к., аныҡлаусы)****ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан*** *(****сығанаҡ к., тултырыусы****) йөрәккәйемә (****төбәү к., тултырыус****ы) ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған* ***яҡтарым (төп к., эйә****)?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрө - лексик омонимдар: *өй (йорт) – өй (бойроҡ һөйкәлешендә ҡылым формаһы )*
2. Антоним, синоним, омоним һүҙлектәре лингвистик һүҙлектәргә ҡарай.